ევა გრებელი

ევა გრებელი ( , დ. 1966 წლის 30 იანვარი, დიერდორფი, ნიუვიდი, გერმანია) — გერმანელი ასტრონომი. 2007 წლიდან არის ჰაიდელბერგის უნივერსიტეტის  ასტრონომიული გამოთვლის ინსტიტუტის თანადირექტორი.

 კვლევა 
ევა გრებელის კვლევა ფოკუსირებულია ვარსკვლავებზე ირმის ნახტომის გალაქტიკაში და სხვა ობიექტებზე გალაქტიკათა ლოკალური ჯგუფის, მათ შორის დიდი და მაგელანის ღრუბლების, აგრეთვე ახლომდებარე ჯუჯა გალაქტიკების  ჩათვლით. გრებელის კვლევა ეხება გალაქტიკების ქიმიურ ევოლუციასა და სტრუქტურას, ვარსკვლავების ფორმირებას და სხვადასხვა ვარსკვლავური პოპულაციის თავისებურებებს ირმის ნახტომისა და სხვა გალაქტიკების წარმოშობისა და ევოლუციის რეკონსტრუქციის მიზნით.     

 ბიოგრაფია 
ევა გრებელი სწავლობდა ფიზიკასა და ასტრონომიას ბონის უნივერსიტეტში, რომელიც დაამთავრა 1991 წელს. ასევე გაიარა ზაფხული სკოლის პროგრამა ბალტიმორის კოსმოსური ტელესკოპის სამეცნიერო ინსტიტუტში.

ევა ორი წლის განმავლობაში (1992–1994) სწავლობდა ბონის უნივერსიტეტში. შემდეგ სწავლობდა ჩილეში ლა სილიის ობსერვატორიაში. 1995 წელს წარჩინებით დაიცვა სადოქტორი დისერტაცია. მისი  დისერტაციის თემა იყო „ვარსკვლავური პოპულაციის კვლევები მეზობელ გალაქტიკებში.“    

გრებელი შემდგომში ეწეოდა პედაგოგიურ საქმიანობას ილინოისის უნივერსიტეტში ურბანა-შამპენიში (1995–1996), ვიურცბურგის უნივერსიტეტში (1996–1997) და კალიფორნიის უნივერსიტეტში, სანტა კრუზი. (1997–1998). 1998 წელს მიიღო ჰაბლის სტიპენდია. 1998–2000 წლებში ჰაბლის თანამშრომლის რანგში შეუერთდა ვაშინგტონის უნივერსიტეტს სიეტლში.   

2000 წელს გრებელი დაბრუნდა გერმანიაში და მუშაობა დაიწყო ჰაიდელბერგში მაქს პლანკის ასტრონომიის ინსტიტუტში კვლევითი ჯგუფის ხელმძღვანელად. 2003 წელს დაინიშნა ბაზელის უნივერსიტეტის ასტრონომიული ინსტიტუტის ობსერვაციული ასტრონომიის კათედრაზე. მან შეცვალა გუსტავ ტამანი. 2004 წლიდან 2007 წლამდე იყო ამ ინსტიტუტის დირექტორი.   

2007 წელს გრებელმა  ჰაიდელბერგის უნივერსიტეტში მიიღო ასტრონომიის პროფესორის აკადემიური წოდება, სადაც ასევე გახდა ასტრონომიული გამოთვლების ინსტიტუტის ორი დირექტორიდან ერთ-ერთი.     იმ დროს გრებელი ასტრონომიის ერთადერთი პროფესორი ქალი იყო გერმანიაში.  

ევა გრებელი არის ჰაიდელბერგის უნივერსიტეტის გერმანიის სამეცნიერო-კვლევითი საზოგადოების  (DFG)  ერთობლივი კვლევითი ცენტრის 881 „ირმის ნახტომის სისტემის“ ხელმძღვანელი  და საერთაშორისო ასტრონომიული კავშირის H1 „ლოკალური სამყარო“ კომისიის პრეზიდენტი. მეცნიერმა 2015 წელს მიიღო Hector Science Award და ასევე გახდა Hector Fellow Academy-ის წევრი. 2006 წელს პოტსდამის ასტრონომიის ინსტიტუტმა გადასცა იოჰან უემპეს ჯილდო.ევა გრებლი 1999 წელს გახდა ამერიკის ასტრონომიული საზოგადოების ჰენრი კრეტიენის საერთაშორისო კვლევითი სტიპენდიის მფლობელი, ხოლო 1996 წელს გერმანიის ასტრონომიულმა საზოგადოებამ გადასცა ლუდვიგ ბირმანის პრემია.

 სქოლიო 

კატეგორია:გერმანელი ასტრონომები
კატეგორია:დაბადებული 1966
კატეგორია:დაბადებული 30 იანვარი
კატეგორია:ბონის უნივერსიტეტის კურსდამთავრებულები
კატეგორია:ცოცხალი ადამიანები